అజయ్.. ఈ పేరుకు పరిచయం అక్కర్లేదు. చాలా సినిమాల్లో, టాప్ హీరోలకు యాంటీగా, విలన్గా నటించి మెప్పించారు. హీరోగానూ తన లక్కును ట్రై చేసి వెనకబడిపోయారు. ఇప్పుడు మళ్లీ తన పాత పాత్రల్లోకే వెళ్లిపోయారు అజయ్. ఆయన భార్య శ్వేత. బహుశా ఆమె సినీ ప్రేక్షకులకు తెలిసి ఉండదు. ఇప్పుడు మాత్రం అందరికీ తెలిసేలా.. తనకంటూ ఓ ఇమేజ్ను సంపాదించుకున్నారామె. ‘మిసెస్ ఇండియా-2017’ పోటీల్లో ఫైనల్ చేరారు. దేశవ్యాప్తంగా వచ్చిన గట్టి పోటీని ఎదుర్కొని టైటిల్ రేసులో నిలిచారు. ఫైనల్ బెర్తును సాధించారు. ఈ విషయాన్ని ఆమె తన ఫేస్బుక్ పేజీ ద్వారా వెల్లడించారు. ఫైనల్లో తనకు మద్దతు ఇవ్వాలని కోరారు. అంతేగాకుండా తన భర్త అజయ్ను పొగడ్తలతో ముంచెత్తారు. ఆయనకు కృతజ్ఞతలు తెలిపారు. తాను ఈ పోటీల్లో నిలవడం, ఫైనల్ దాకా వెళ్లడం వెనక అజయ్ ప్రోత్సాహం ఎంతో ఉందని అన్నారు. ఆ క్రెడిట్ అంతా తన భర్తకే దక్కుతుందని అన్నారు. కాగా, అజయ్-శ్వేత దంపతులకు ఇద్దరు పిల్లలున్నారు.
ajay.. ee peruku parichayam akkarledu. chala cinemallo, tap heerolaku aantiigaa, vilangaa natinchi meppinchaaru. heerogaanuu tana lakkunu trai chesi venakabadipoyaru. ippudu malli tana paata paatralloke vellipoyaaru ajay. aayana bharya shwetha. bahusa aame cinee prekshakulaku telisi undadu. ippudu maatram andarikee telisela.. tanakantu oo imejnu sampadinchukunnarame. ‘misses india-2017’ potillo final cheraaru. desavyaaptamgaa vachina gatti poteeni edurkoni titil resulo nilichaaru. final bertunu saadhinchaaru. ee vishayaanni aame tana fasebook pagy dwara velladinchaaru. fainallo tanaku maddatu ivvaalani koraru. antegakunda tana bharta ajaynu pogadtalato munchettaaru. aayanaku krutagnatalu telipaaru. taanu ee potillo nilavadam, final daka velladam venaka ajay prothsaaham entho undani annaru. aa credit antaa tana bhartake dakkutundani annaru. kaga, ajay-shwetha dampatulaku iddaru pillalunnaru.